**Nodrošinājuma valsts aģentūras rīkotā cenu aptauja**

 **“Par valstij piekritīgās mantas (KL-15370 / VL-290) – transportlīdzekļa TOYOTA RAV4 realizāciju, Rīgā”**

1. **VISPĀRĒJIE NOTEIKUMI**
2. Nodrošinājuma valsts aģentūras (turpmāk – Aģentūra) organizētā transportlīdzekļa cenu aptauja tiek rīkota, pamatojoties uz Ministru kabineta 2024. gada 17. decembra noteikumu Nr. 901 „Noteikumi par kompetentajām institūcijām un rīcību ar valstij piekritīgo mantu” 20., 21. un 22. punktiem.
3. Transportlīdzekļa cenu aptauju organizē ar Aģentūras 2025. gada 13. janvāra rīkojumu Nr. 34 izveidotā pastāvīgā transportlīdzekļu realizācijas komisija (turpmāk – Komisija)
4. Pieteikties uz Vispārējo noteikumu (turpmāk – noteikumi) tabulā norādīto transportlīdzekli drīkst juridiska vai fiziska persona (turpmāk – persona).

**Informācija par transportlīdzekli**

*tabula*

|  |  |  |
| --- | --- | --- |
| **Kārtas numurs** | **Valstij piekritīgā manta** | **Muitas administrēto nodokļu summa EUR\*** |
| 1. | Lietas numurs: KL-15370 / VL-290Marka un modelis: **TOYOTA RAV4**, Valsts reģistrācijas numurs: nav (izcelsmes valsts ASV)VIN JTMN1RFV5MD070621Izlaiduma gads: 2021Degvielas tips: 2.5L benzīnsAizdedzes atslēga: 1 gab.Reģistrācijas apliecība: navCita informācija par transportlīdzekli: 1. tehniskais stāvoklis nav zināms;
2. saskaņā valsts akciju sabiedrības “Ceļu satiksmes drošības direkcija” (turpmāk - CSDD) sniegto informāciju, transportlīdzeklim pēc numuru salīdzināšanas veikšanas (ja netiks konstatētas neatbilstības) var izsniegt tranzīta numurus izvešanai no valsts savukārt, lai reģistrētu transportlīdzekli Latvijā pastāvīgi, kurš ievests no Amerikas Savienotajām Valstīm un kuram uz obligātās izgatavotāja plāksnītes (uzlīmes) nav Eiropas tipa apstiprinājuma marķējuma (t.i. nav veikta sertifikācija atbilstoši Eiropas Savienības prasībām), tam jāveic individuālā sertifikācija saskaņā ar Ministru kabineta 2009.gada 22.decembra noteikumos Nr.1494 "Mopēdu, mehānisko transportlīdzekļu, to piekabju un sastāvdaļu atbilstības novērtēšanas noteikumi" (http://www.likumi.lv/doc.php?id=202909) noteikto kārtību. Vai uz transportlīdzekļa ir izgatavotāja plāksnīte/uzlīme ar tipa apstiprinājuma numuru tiks konstatēts veicot agregātu numuru salīdzināšanu CSDD.”

*Fotoattēli: skat. noteikumu pielikuma attēlus* | 4043,62 |

*\* Par valstij piekritīgo mantu jāpiedāvā cena, kas nav zemāka par aprēķināto muitas administrēto nodokļu summu.*

1. **TRANSPORTLĪDZEKĻA APSKATES VIETA UN KONTAKTPERSONA**
2. Transportlīdzekļa atrašanās vieta – Aģentūras stāvlaukumā **Piedrujas ielā 20, Rīgā**.
3. Transportlīdzekli var apskatīties Aģentūras stāvlaukumā (Piedrujas ielā 20, Rīgā), otrdienās no plkst. 10.00 līdz 12.00 un ceturtdienās no plkst.13.00 līdz 15.00, ne vēlāk kā līdz paziņojuma 16. punktā norādītajam datumam (ieskaitot), svētku dienās un brīvdienās mantas apskate netiek nodrošināta. Mantas apskates laiks ir jāsaskaņo pa tālruni +371 26665232. Kontaktpersona nesniedz atbildes uz citiem jautājumiem.
4. Persona sev interesējošos jautājumus par transportlīdzekli vai papildu informāciju var pieprasīt ne vēlāk kā 1 (vienu) darba dienu pirms piedāvājumu iesniegšanas termiņa beigām rakstveidā, jautājumu nosūtot uz e - pasta adresi TLpiedavajumi@agentura.iem.gov.lv.
5. **Pēc noteikumu 16. punktā norādītā termiņa mantas apskate netiek nodrošināta.**
6. **TRANSPORTLĪDZEKĻA REALIZĀCIJAS NOSACĪJUMI**
7. Priekšapmaksa 100 % apmērā personai jāveic 2 (divu) darba dienu laikā pēc dienas, kad Aģentūras pārstāvis nosūtījis rēķinu.
8. Ja priekšapmaksa 2 (divu) darba dienu laikā netiek veikta vai persona 1 (vienas) darba dienas laikā neiesniedz 23. punktā noteikto informāciju, Aģentūra uzskata, ka persona ir atteikusies no transportlīdzekļa iegādes un piešķir tiesības iegādāties transportlīdzekli nākamajai personai, kura piedāvājusi nākamo augstāko cenu.
9. Ja tiek piedāvātas vienādas augstākās cenas, tiesības iegādāties transportlīdzekli tiek piešķirtas personai, kura piedāvājumu iesniegusi pirmā.
10. Transportlīdzeklis ieguvējam tiek nodots pamatojoties uz transportlīdzekļa pieņemšanas un nodošanas aktu. Transportlīdzekļa pirkšanas-pārdošanas līgums tiek slēgts, ja transportlīdzekli iegādājas juridiska persona vai pircējam atbilstoši normatīvo aktu prasībām ir noteikti pienākumi saistībā ar turpmāko rīcību ar transportlīdzekli, vai persona informē Aģentūru par  nepieciešamību slēgt līgumu.
11. Aģentūra realizēto transportlīdzekli personai nodod un persona to pieņem 3 (trīs) darba dienu laikā no noteikumu 8. punktā un V. nodaļā minēto nosacījumu izpildes.

13. Ja persona transportlīdzekli nepārņem 3 (trīs) darba dienu laikā, tad sākot ar 4 (ceturto) dienu persona sedz visus izdevumus, kas saistīti ar transportlīdzekļa glabāšanu un transportlīdzeklis tiek izsniegts tikai pēc glabāšanas izdevumu segšanas.

1. Transportlīdzeklis tiek uzskatīts par piegādātu pēc daudzuma, sortimenta un kvalitātes ar brīdi, kad pircējs vai tā pārstāvis (juridiskai personai) paraksta transportlīdzekļa pieņemšanas un nodošanas aktu.
2. Visus izdevumus, kas saistīti ar transportlīdzekli (tai skaitā muitas nodevas, nodokļus, transportēšanas izmaksas u.c.), pēc transportlīdzekļa pieņemšanas un nodošanas akta parakstīšanas sedz pircējs.
3. **NOSACĪJUMI PIEDĀVĀJUMA IESNIEGŠANAI**
4. Piedāvājuma iesniegšanas laiks līdz 2025. gada 15. jūlijam (ieskaitot).
5. **Piedāvājuma iesniegšana jāveic Aģentūras tīmekļa vietnē pie attiecīgās cenu aptaujas, sadaļā “Iesniegt piedāvājumu”.**
6. Informācija par realizācijas rezultātiem tiek publicēta Aģentūras tīmekļvietnē, kad noskaidrots uzvarētājs un veiktas paziņojuma V. nodaļā norādītās pārbaudes.
7. Piedāvājumi, kuri būs iesniegti ārpus noteikumu 17. punktā noteiktās kārtības, netiks izskatīti.
8. Persona, kura uz vienu un to pašu transportlīdzekli ir iesniegusi vairākus piedāvājumus, ar pēdējo iesniegto piedāvājumu atsauc savus iepriekšējos piedāvājumus, pie tam neatkarīgi no piedāvājuma cenas.
9. Pretendenta piedāvājumā norādītā cena EUR (bez PVN) tiks izmantota piedāvājuma ar visaugstāko cenu noteikšanai.
10. **Ja pretendenta piedāvātā cena ir zemāka par Vispārējo noteikumu tabulas 1. punktā norādīto muitas administrēto nodokļu summu, Komisija iesniegto pretendenta piedāvājumu neizskata un pretendents automātiski tiek izslēgts no dalības cenu aptaujā**.
11. **NOSACĪJUMI TRANSPORTLĪDZEKĻA IEGĀDES TIESĪBU**

**PIEŠĶIRŠANAI**

1. Personai, kura pirmsšķietami būtu atzīstama par uzvarētāju, lai veiktu noteikumu V. daļā norādītās pārbaudes, kā arī, lai sagatavotu rēķinu, Komisija lūgs 1 (vienas) darba dienas laikā iesniegt:
	1. Latvijas Republikā reģistrētai juridiskai personai reģistrācijas numuru un Pievienotās vērtības nodokļa maksātāja reģistrācijas numuru, ja tāds ir / fiziskai personai personas kodu;
	2. Ārpus Latvijas Republikas reģistrētai fiziskai/juridiskai personai Latvijas Republikā piešķirtais nodokļu maksātāja numurs;
	3. juridiskai personai juridisko adresi / fiziskai personai deklarēto adresi;
	4. kontaktpersona un tās kontaktinformācija (ja nepieciešams);
	5. bankas nosaukumu un konta numuru.
2. Tiesības iegādāties valstij piekritīgo mantu tiks piešķirtas personai, kura līdz piedāvājumu iesniegšanas termiņa beigām (noteikumu 16. punktā norādītais datums) būs piedāvājusi visaugstāko cenu un uz kuru neattieksies noteikumu 25. un 26.punktā noteiktie izslēgšanas nosacījumi.
3. Personai uz piedāvājuma iesniegšanas dienu (noteikumu 16.punktā norādītais datums) Valsts ieņēmumu dienesta administrēto nodokļu (nodevu) parāds nedrīkst pārsniegt **150,00 EUR**.
4. Personai uz piedāvājuma iesniegšanas dienu (noteikumu 16. punktā norādītais datums) ar tiesas nolēmumu nedrīkst būt pasludināts maksātnespējas process.
5. Noteikumu 25. punktā noteikto informāciju komisija iegūst no Latvijas Republikas Valsts ieņēmuma dienesta, turpmāk – VID, tīmekļa vietnē publiski pieejamās datubāzes vai Maksājumu administrēšanas informācijas sistēmas.
6. Noteikumu 26. punktā noteikto informāciju komisija iegūst Latvijas Republikas Uzņēmumu reģistra vestajā Maksātnespējas reģistrā.
7. Gadījumā, ja par uzvarētāju būtu atzīstama fiziska vai juridiska persona, kura ir reģistrēta ārpus Latvijas Republikas, komisija lūdz 1 (vienas) darba dienu laikā iesniegt Latvijas Republikā piešķirto nodokļu maksātāja numuru, ja tāds ir piešķirts, lai veiktu personas atbilstības pārbaudi noteikumu 25. un 26. punktā noteiktajām prasībām.
8. Pirms lēmuma pieņemšanas par uzvarētāja noteikšanu cenu aptaujā un rēķina izrakstīšanas dienā Komisija par personu Lursoft vietnē Sankciju saraksti <https://sankcijas.lursoft.lv/>, kur apkopota sankciju sarakstu informācija, veic pārbaudi, vai uz personu nav noteiktas starptautiskās vai Latvijas Republikas nacionālās sankcijas. Attiecībā uz juridisku personu pārbaude tiks veikta arī par tās dalībnieku, valdes un padomes locekļiem, patieso labuma guvēju, pārstāvēttiesīgo personu vai prokūristu (ziņas par minētajām personām attiecībā uz Latvijas Republikā reģistrētu juridisku personu Komisija iegūst no Uzņēmumu reģistra publiskā reģistra).
9. **Komisija pēc cenu aptaujas izvērtēšanas sazināsies tikai ar to personu, kura tiks atzīta par cenu aptaujas uzvarētāju, un informāciju par pieņemto lēmumu publicēs Aģentūras tīmekļvietnē paziņojumā par cenu aptauju.**
10. Lai nodrošinātu transportlīdzekļa realizāciju, fiziska persona iesniedzot piedāvājumu apliecina, ka piekrīt tās personas datu izmantošanai Valsts ieņēmumu dienesta administrēto nodokļu (nodevu) parāda, maksātnespējas procesa pārbaudē, veiktā maksājuma pārbaudē un saistību izpildes nodrošināšanā. Piedāvājumā norādītie personas dati tiks apstrādāti un izmantoti minētā mērķa sasniegšanai. Aģentūra veic personas datu apstrādi realizācijas administrēšanai. Detalizētāku informāciju par personas datu apstrādi var iegūt Aģentūrā personīgi, sazinoties ar personas datu aizsardzības speciālistu pa tālruni 67829061 vai aģentūras tīmekļa vietnē <https://www.nva.iem.gov.lv/lv/personas-datu-aizsardziba>.

**Uzmanību!**

**Transportlīdzekļiem var būt apgrūtinājumi vai liegumi, kuri uzlikti, saistībā ar Valsts policijas uzliktiem sodiem, nenomaksātiem apstāšanās un stāvēšanas naudas sodiem, kā arī pēc zvērinātu tiesu izpildītāju, Valsts ieņēmuma dienesta vai citu institūciju pieprasījuma. Uzliktie naudas sodi neattiecas uz transportlīdzekļa jauno īpašnieku.**

**Transportlīdzeklim tiek nodrošināta mantas saglabātība, līdz ar to tehniskā stāvokļa diagnostika vai citas mehāniskas darbības netiek veiktas, vienlaikus vēršam uzmanību, ka transportlīdzeklim iespējami dažādi bojājumi un defekti, tādēļ aicinām tos apskatīties klātienē stāvlaukumā, noteikumu 5. punktā minētajā kārtībā.**

*pielikums*

**TOYOTA RAV4 ar VIN JTMN1RFV5MD070621**

|  |  |
| --- | --- |
|  |  |
|  |  |